Morchella costata

Morchella costata Morchellaceae familiako onddo espezie bat da.

 Deskribapena 
Kapela: Koniko argia, oinarrian 3 edo 4 cm inguruko zabalerako  eta 5 edo 6 cm inguruko garaierakoa, marroi-grisaxka kolorekoa, purpura edo oliba koloreko tonuekin. Guztiz barnehutsa da eta goialdea kamutsa du, ez puntazorrotza. Bertikalki saihets beltz nahiko nabarmenekin estalia, beste batzuekin gurutzatuta albeoloak osatuz.

Himenioa: Albeoloen barruko eremua estaltzen du, kanpoko saihetsak antzuak dira.

Hanka: Arrosa kolorekoa, furfurazeo samarra, barnehutsa eta zilindrikoa.

Haragia: Hauskorra, fruta usain atseginarekin eta zapore leunarekin.

Etimologia: Morchella terminoa “morchel” hitzetik dator, onddoetarako alemaniar hitz zahar batetik. Costata epitetoa berriz latinetik dator, saihetsekin esan nahi duen, “costatus” hitzetik. Bere itxuragatik.

 Jangarritasuna 
Bere generoko beste espezieen antzeko kalitatekoa, horregatik oso ondo egosi edo lehortu egin behar da, gordinik toxikoa da.

 Nahasketa arriskua 
Morchella conica delakoarekin erlazionatuta dago, eta hankan tonu  arrosak dituelako bereizten da. Denboraren poderioz biak belztu egiten dira, baina ez Morchella elata bezain azkar, hau ere erlazionatuta dago.

 Sasoia eta lekua 
Udaberrian. Urria. Koniferoen basoetako soilguneetan hazten da, baita ibaiertzeko zuhaitzen azpian ere.

 Banaketa eremua 
Kanada, Ameriketako Estatu Batuak, Mexiko, Europa, Errusia, Himalaiako eremua, Japonia, Hego Korea.

 Erreferentziak 

 Kanpo estekak 

Kategoria:Morchella
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Mexikoko onddoak
Kategoria:Europako onddoak
Kategoria:Errusiako onddoak
Kategoria:Japoniako onddoak
Kategoria:Hego Koreako onddoak
Kategoria:Himalaiako eremuaren onddoak